27/09/2018 | Administración LocalMunicipal
Porto do Son
Convocatoria de bases para a concesión de subvencións en réxime de concorrencia competitiva a clubs deportivos do concello de Porto do Son

Na sesión do 21/09/2018, a Xunta de Goberno Local do Concello de Porto do Son aprobou a convocatoria e as “Bases para a concesión subvencións a clubs deportivos do Concello de Porto do Son”, que son do seguinte teor: 1.- É obxecto das presentes bases regular as normas polas cales se rexerá a concesión en concorrencia competitiva de subvención aos clubs deportivos deste Concello para sufragar parte dos gastos que lles ocasione a promoción en actividades deportivas de interese municipal e a participación en competicións deportivas durante a tempada 2017- 2018.2.- Son gastos subvencionables os realizados entre 01/09/2017 e o 01/09/2018 do seguinte tipo: - Organización de competicións deportivas federadas. - Fichas federativas. - Inscrición en competicións. - Gastos de funcionamento dos clubs. En ningún caso o seu custo poderá ser superior ao valor de mercado. Os tributos son gastos subvencionables cando o beneficiario da subvención abónaos efectivamente. En ningún caso considéranse gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda.3.- Non son gastos subvencionables a realización do obras, a adquisición de bens inventariables, os intereses debedores de contas bancarias, os xuros, recargas e sancións administrativas ou penais nin os gastos de procedementos xudiciais. Tampouco serán subvencionables os gastos correspondentes a actividades para as que o Concello de Porto do Son xa tivese outorgado outras axudas. A contía global para as subvencións reguladas nestas bases será de 10.000 euros, financiándose con cargo ao crédito orzamentario consignado na partida 341.48900 do orzamento municipal vixente. Este importe será repartido entre os beneficiarios segundo os criterios que se establecen na base sexta, sen que a concesión implique para os beneficiarios dereito ningún para anos posteriores.1.- Poderán solicitar as axudas reguladas pola presente convocatoria as asociacións e entidades deportivas sen ánimo de lucro validamente constituídas, con domicilio social no Concello de Porto do Son e inscritas no Rexistro Municipal de Asociacións que se atopen nalgún dos seguintes supostos: a) Que realicen actividades de interese municipal e certifiquen un mínimo de 20 deportistas federados, dos cales o 75% residan en Porto do Son. Para estes efectos computaranse as licenzas escolares (Programa Xogade de Deporte en Idade Escolar da Secretaría Xeral para o Deporte da Xunta de Galicia) e os socios ou membros de clubs participantes en actividades non regradas ou non federadas. b) Que permitan a participación na súa actividade a nenos fillos de socios e non socios. c) Que participen como mínimo no 50% dos eventos federados e non federados nos que están inscritos. d) Que desenvolvan a súa actividade como mínimo durante 10 meses ó ano, con períodos de adestramentos, adestradores e horarios de adestramentos fixos e semanais. e) Que teñan actividades de deporte base ou de competición federada en ditas categorías. f) Non ter sido expulsado da competición por sanción en todas as categorías ou darse de baixa na competición en todas as categorías.2.- Ademais das condicións detalladas no parágrafo anterior deberán: - Non ter pendente de xustificar ningunha subvención concedida polo Concello de Porto do Son. - Atoparse ao corrente no cumprimento das súas obrigas tributarias e coa Seguridade Social. - Non atoparse incursas en ningunha causa de incompatibilidade ou prohibición das mencionadas no art.13 da Lei 38/2003, do 17 de novembro, xeral de subvencións.1.- O procedemento de concesión das subvencións iniciarase a solicitude dos interesado, axustada ao modelo previsto no anexo I, acompañado da documentación complementaria correspondente.2.- As solicitudes de outorgamento de subvencións presentaranse no Rexistro Municipal, durante un prazo de 15 días hábiles desde publicación no BOP da convocatoria e as bases. A Xunta de Goberno Local poderá ampliar o prazo para a presentación de solicitudes por motivos xustificados. Así mesmo, poderá aprobar novas convocatorias destas axudas ata esgotar o crédito orzamentario consignado.3.- Documentación a presentar coas solicitudes: A.- Documentación de carácter xeral: 1. Certificación expedida polo secretario ou cargo habilitado do club acreditativa da representación que ostenta o asinante da solicitude.2. Copia do DNI do asinante da solicitude.3. Certificación ou informe da federación deportiva correspondente indicando que o club se atopa na actualidade de alta e con actividade propia.4. Documento expedido por unha entidade bancaria designando a conta para o ingreso da subvención, no caso de outorgarse. B.- Documentación xustificativa para avaliar e ponderar a contía da subvención: 1. Certificación ou informe da federación deportiva na que conste o número de fichas federativas ou, no seu caso, documento de inscrición no Programa Xogade de Deporte en Idade Escolar da Secretaría Xeral para o Deporte da Xunta de Galicia expedidas na tempada xa rematada e por categorías.2. Certificación ou informe da federación deportiva na que conste a categoría na que militaron os distintos equipos da entidade durante a tempada xa rematada.3. Listaxe de inscrición da actividade non regrada/ federada coa adxunto do xustificante de pago da inscrición por participante/actividade.4. Certificación expedida polo club indicando o número de adestradores titulados que imparten adestramentos nas distintas categorías, e copia dos seus títulos.5. Memoria deportiva, segundo o modelo do anexo 2 das bases.6. Memoria económica, segundo o modelo do anexo 3 das bases.7. Outros datos que o solicitante xulgue de interese para xustificar o cumprimento dos requisitos para ter a condición de beneficiario das axudas.4.- Para o caso de advertirse defectos, erros ou ausencia de documentación nas solicitudes, requirirase ao solicitante para a súa subsanación de conformidade co previsto na Lei 39/2015, do 1 de outubro.1.- A instrución do procedemento corresponderalle ao Departamento de Cultura, Deportes e Festexos ou, carecendo de medios humanos, a un traballador doutra área relacionada.2.- A comisión de valoración das solicitudes formulará a proposta de concesión das subvencións, de acordo cos criterios establecidos para o seu outorgamento que se detallan na base sexta. A comisión de valoración estará integrada por: a) Presidente: O Concelleiro Delegado de Cultura e Deportes. b) Vogais: - O técnico de deportes. - O animador deportivo. c) Secretario: un funcionario do concello.3.- Correspóndelle á Alcaldía a resolución do procedemento, á vista da proposta da comisión avaliadora. A comisión de valoración emitirá un informe de avaliación das seguindo os criterios que a continuación se sinalan: 1.- O reparto de puntos realizarase atendendo o número de equipos federados ou en competición do programa Xogade segundo a categoría e ao número de fichas federadas ou en competición en programa Xogade dentro de cada categoría, así como o número de socios participantes en actividade non regrada/non federada. Con este reparto de puntos inténtase premiar aos clubs con maior deporte base.1. Os equipos puntúanse segundo a súa categoría e zona onde compitan segundo o baremo seguinte: 2. As fichas e participantes de actividade non federada/non regrada puntúanse segundo a categoría e a zona onde compitan co baremo seguinte para categoría masculina, e cun 0,2 a maiores para categoría feminina 2.- Aqueles clubs que teñan adestradores titulados que dirixan equipos, independentemente da categoría, e o acrediten coa copia do título oficial, seranlle outorgados 2 puntos por cada adestrador titulado sen que o número máximo de adestradores poida ser maior que o número de equipos do club.3.- Non se outorgará puntuación polas categorías nas que o club fose sancionado coa expulsión da competición ou a se dese de baixa.4.- A puntuación final virá dada pola suma da obtida polo solicitante nos diferentes apartados.1.- A Alcaldía, a proposta da comisión de valoración e previo o informe de fiscalización da Intervención municipal, resolverá sobre a concesión das subvencións.2.- O importe da subvención outorgada non superará o 18% do total da consignación orzamentaria e, en ningún caso, poderá ser de tal contía que, en concorrencia con subvencións ou axudas doutros organismos públicos ou privados, supere o custo total da actividade a desenvolver pola entidade beneficiaria.3.- A resolución de concesión notificarase aos interesados, de acordo co previsto na normativa reguladora do procedemento administrativo común. A falla de notificación expresa entenderase que ten carácter desestimatorio da solicitude. Cando os importes das subvencións concedidas, individualmente consideradas, sexan de contía igual ou superior a 3.000,00 euros publicaranse no BOP.4.- A resolución de concesión porá fin á vía administrativa, pudendo interpor ante o órgano competente, recurso potestativo de reposición, ou recurso contencioso- administrativo. A relación de beneficiarios será publicada no taboleiro de anuncios, previo anuncio de dita exposición no BOP, nos termos do artigo 11 da presente ordenanza.1.- De acordo co establecido no art.27 da Lei xeral de subvencións e no 61 do seu regulamento, a reformulación de solicitudes realizarase de forma automática, de xeito que, se o importe da subvención é inferior ao solicitado polo beneficiario, o orzamento subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento.2.- A solicitude razoada do beneficiario da subvención, poderá autorizarse a reformulación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude será resolta polo órgano competente para o outorgamento da subvención, a proposta da comisión de valoración. A comisión de valoración deberá ter en conta as seguintes regras na elaboración da súa proposta: - Se o orzamento da nova actividade é superior ou igual ao orzamento subvencionado inicial, manteranse as mesmas condicións da subvención outorgada. - Se o orzamento da nova actividade é inferior ao orzamento subvencionado inicial, a comisión de valoración determinará o novo importe da subvención e o novo orzamento subvencionado.1.- Os beneficiarios da subvencións están obrigados a: - Realizar as actividades que fundamentaron a concesión da subvención e acreditar a súa realización. - Xustificar o cumprimento dos requisitos, así como a realización da actividade e o cumprimento da finalidade que determinen a concesión da subvención. - Destinar a subvención exclusivamente aos fins para os que foi concedida, quedando expresamente prohibida calquera alteración do destino non autorizada polo Concello. - Someterse ás actuacións de comprobación do Concello da efectiva realización das actividades para as que se concede a subvención. - Comunicar ao órgano concedente a obtención doutras subvencións ou recursos públicos e/ou privados que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos. - Facilitar canta información sexa requirida polo Concello, polo Tribunal de Contas ou a Intervención municipal. - Acreditar que está ao corrente das súas obrigas fiscais co Concello, das súas obrigas tributarias e fronte á Seguridade Social, situación a primeira que se apreciará de oficio por este Concello. Poderase simplificar a acreditación do cumprimento das obrigas tributarias e coa Seguridade Social, mediante a presentación dunha declaración responsable, cando a contía outorgada a cada beneficiario non supere na convocatoria 3.000 euros, tal e como se establece no artigo 24 do Real decreto 887/2006, do 21 de xullo. - Conservar os documentos xustificativos da aplicación dos fondos recibidos. - Cumprir con calquera outra obriga reflectida no artigo 14 da Lei xeral de subvencións. - Os beneficiarios de subvencións deberán darlle publicidade á colaboración municipal incluíndo no chándal e/ou camiseta de competición o escudo do Concello de Porto do Son. De non ser posible a anterior opción, deberán colocar un cartel nun lugar visible das dependenzas do club no que figure o escudo do Concello de Porto do Son e a lenda “Subvencións a clubs deportivos do Concello de Porto do Son. Ano 2018”. Tamén deberán inserir na web do club un “banner” co mesmo deseño e realizar unha publicación idéntica nas redes sociais. En caso de dispoñer de transporte, club deberá colocar no vehículo incluirá un adhesivo co escudo do Concello de Porto do Son.2.- O incumprimento dalgunha destas obrigas ou a falsidade dos datos achegados coa solicitude poderán dar lugar á suspensión do pago da subvención ou ao seu reintegro.1.- O importe da subvención anual deberá xustificarse antes do 1 de novembro do ano en curso.2.- A xustificación da subvención realizarase coa presentación da seguinte documentación: A. Declaración responsable acredite o cumprimento da finalidade da subvención mediante a realización das actividades para as que foi concedida, indicando cada unha delas e o custo e as facturas pagadas (anexo 4 das bases). B. Declaración responsable detallando as axudas, subvencións ou ingresos obtidos para o financiamento da actividade (outras subvencións, patrocinios, cotas de socios ou de inscrición en actividades, venda de material a socios ou participantes nas actividades, etc) e acreditación de que a súa suma non superou o importe total dos gastos (anexo 5 das bases). C. Declaración responsable de que o beneficiario está ao corrente nas súas obrigas tributarias e coa Seguridade Social (anexo 4 das bases). D. Documentación xustificativa dos gastos declarados: 1. Conta xustificativa comprensiva con detalle da totalidade das partidas de gasto e dos ingresos que as financian (anexo 5 das bases). 2. Nóminas e documentos TC1 e TC2 da Seguridade Social, xustificativas dos gastos de persoal.3. Documentos xustificativos dos gastos realizados: - Facturas, orixinais ou compulsadas, que cumpran os requisitos esixidos pola normativa de facturación. O IVE será subvencionable cando teña a consideración de gasto por non ser susceptible de recuperación. Nos pagos feitos a profesionais por servizos prestados deberá constar na factura a retención feita en concepto de IRPF. - Naqueles supostos en que a natureza da actividade subvencionada e os gastos que xere o fagan aconsellable, poderase admitir, de xeito excepcional, como xustificante calquera outro documento válido en dereito que acredite a realización da actividade obxecto da subvención e a aplicación dos fondos recibidos.4. Documentos que acrediten o pagamento efectivo dos gastos xustificados con anterioridade ao remate do prazo de xustificación: - Transferencia bancaria: copia o extracto no que conste o número, entidade bancaria e data. - Talón bancario: copia onde conste número de serie, entidade bancaria e data. - Pago en metálico, con carácter excepcional e para pagos de ata 2.500 euros: “recibín” do perceptor no que conste o seu nome, NIF, domicilio, conformidade do provedor e sinatura. E. Acreditar a publicidade do financiamento municipal (fotografía da equipa deportiva ou do cartel e, no seu caso, do vehículo do club e enlace ou captura de pantalla da web ou redes sociais). Os documentos deberán ser orixinais ou tratarse de copias compulsadas.3.- Non se admitirán xustificantes que non teñan relación directa con gastos derivados de actividades que se subvencionan nin cos criterios polos cales se avaliaron os seus importes nin que as súa datas non se correspondan co previsto nestas bases. Os documentos xustificativos corresponderán aos gastos realizados entre 1 de setembro de 2015 e ata o día 1 de setembro do ano corrente.4.- De non xustificarse a subvención antes do 1 de novembro, entenderase que o beneficiario desiste da súa petición e iniciarase o expediente de anulación do compromiso de gasto ou para o reintegro das cantidades percibidas e non xustificadas. Se unha vez requirido o reintegro das cantidades indebidamente percibidas polo club, este non se produce dentro dos prazos establecidos, procederase pola vía executiva cos xuros de constrinximento que correspondan. Para todo o non previsto nestas bases estarase ao disposto na Lei 38/2003, do 17 de novembro, xeral de subvencións, Lei e demais disposicións de réxime local. O coeficiente de financiamento das subvencións reguladas nestas bases é do 0,80 e ten carácter fixo.1.- A aprobación da xustificación presentada polos beneficiarios e a ordenación do pago da subvención corresponderalle ao Alcalde- Presidente, previa fiscalización da Intervención.2.- O pagamento das subvencións efectuarase, con carácter xeral, logo de aprobarse a súa xustificación. Non obstante, poderá anticiparse a totalidade do importe da subvención mediante resolución da Alcaldía, previa solicitude e coa xustificación de ao menos o 50% do importe que se percibe anticipadamente.3.- O pago da subvención efectuarase mediante ingreso na conta designada polo beneficiario.4.- Cando o beneficiario sexa debedor da Entidade Local, poderase efectuar a compensación do importe da subvención coas débedas do beneficiario. Procederá o reintegro do total ou parte das cantidades percibidas dende o momento do pago da subvención, nos casos previstos nos artigos 36 e 37 da Lei 38/2003, xeral de subvencións. Os beneficiarios das subvencións quedarán sometidos ás responsabilidades e réxime sancionador establecido nos capítulos I e II do título IV da Lei 38/2003, do 17 de novembro, xeral de subvencións, e no artigo 40 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e demais normas concordantes. Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, o Real decreto 887/2006, do 21 de xullo, polo que se aproba o Regulamento da Lei xeral de subvencións e a Lei 9/2007, do 13 de xuño, de subvencións de Galicia e nas bases para a execución do orzamento xeral do Concello de Porto do Son correspondente ao exercicio 2016. **** Subvención: CLUBS DEPORTIVOS. Ano 2018. Actuando en representación de: En relación co procedemento de concesión de subvencións polo Concello de Porto do Son que se indica, Que reúne os requisitos para o outorgamento dunha axuda ao abeiro da convocatoria de subvencións para clubs deportivos de Porto do Son e DECLARA DE XEITO RESPONSABLE: 1. Que (a entidade á que representa) non se atopa incurso en ningunha causa de incompatibilidade ou prohibición para ser beneficiario de subvencións das Administracións Públicas, comprometéndose a manter esta situación ata a completa resolución do expediente.2. Que (a entidade á que representa) se atopa ao corrente no cumprimento das súas débedas tributarias coa Administración do Estado, Comunidade Autónoma de Galicia e Concello de Porto do Son e coa Seguridade Social, comprometéndose a manter esta situación ata a resolución do expediente.3. Que (a entidade á que representa) se somete ás actuacións de comprobación e achega da documentación que o Concello de Porto do Son poida acordar para comprobar que as actuacións ás que se destina a subvención, no caso de outorgarse, se corresponden cos fins para os que se solicita.4. Que (a entidade á que representa) se compromete a levar un rexistro contable no que se recollan, ordenados cronoloxicamente, todos os cobros e pagos asociados á subvención que se solicita, así como a documentación xustificativa correspondente. Polo exposto, SOLICITA: O outorgamento dunha axuda de _____________ euros (ata 1.800,00 €) o financiamento das actividades deportivas de interese municipal e a participación en competicións deportivas durante a tempada 2017- 2018. Porto do Son, ____ de ___________________ de 2018. Asinado. **** Subvención: CLUBS DEPORTIVOS. Ano 2018. Actuando en representación de: En relación co procedemento de concesión de subvencións polo Concello de Porto do Son que se indica, presenta a seguinte MEMORIA: (Poderá cubrir cada apartado en follas independentes, no número que estime oportuno, presentándoas numeradas) 1.- NÚMERO DE SOCIOS DO CLUB.2.- DESCRICIÓNS DAS ACTIVIDADES DEPORTIVAS REALIZADAS (indicaranse as datas). 3.-COMPETICIÓNS NAS QUE PARTICIPOU NA TEMPADA ANTERIOR (indicando as datas), NÚMERO DE DEPORTISTAS OU SOCIOS PARTICIPANTES, RESULTADOS XERAIS E CLASIFICACIÓNS OBTIDAS.4.- ACTIVIDADE REALIZADA POLAS ESCOLAS DEPORTIVAS DO CLUB, NÚMERO DE PARTICIPANTES, COMPETICIÓNS NAS QUE TOMOU PARTE E RESULTADOS XERAIS. (SÓ NO CASO DE CONTAR CON ESCOLAS DEPORTIVAS). Porto do Son, ____ de ___________________ de 2018. Asinado. **** Subvención: CLUBS DEPORTIVOS. Ano 2018. Actuando en representación de: En relación co procedemento de concesión de subvencións nominativas polo Concello de Porto do Son que se indica, presenta a seguinte MEMORIA: Porto do Son, ____ de ___________________ de 2018. Asinado. **** DECLARACIÓN RESPONSABLE PARA XUSTIFICACIÓN DA SUBVENCIÓN Subvención: CLUBS DEPORTIVOS. Ano 2018. Actuando en representación de: En relación co procedemento de concesión de subvencións polo Concello de Porto do Son que se indica, DECLARO DE XEITO RESPONSABLE: 1º.- Que se cumpriu a finalidade para a que foi outorgada a subvención, realizándose as actividades que se indican a continuación: 2º.- Que para a realización das actividades subvencionadas polo Concello de Porto do Son (márquese o que proceda):  Non se solicitou nin obtivo ningún outro ingreso procedente de entidades públicas ou privadas.  Solicitáronse e obtivéronse os seguintes ingresos: 3º.- Que a entidade que represento e os seus integrantes se atopan ao corrente no cumprimento das súas obrigas tributarias coa Administración do Estado, Comunidade Autónoma de Galicia, Concello de Porto do Son e coa Seguridade Social. Porto do Son, ____ de ___________________ de 2018. Asinado. **** Subvención: CLUBS DEPORTIVOS. Ano 2018. Actuando en representación de: 1º.- Que a entidade á que represento  NON/  SI presenta declaración do Imposto sobre o Valor Engadido (IVE). 2º.- Que os importes abonados en concepto de IVE p ola entidade á que represento  NON/  SI son recuperables nin compensables pola entidade. Porto do Son, ____ de ___________________ de 2018. Asinado.“ Contra este acordo poderá interpoñerse potestativamente recurso de reposición perante a Alcaldía, no prazo dun mes, a contar desde o seguinte día hábil á publicación deste anuncio. Transcorrido un mes desde a interposición do recurso sen notificarse a súa resolución expresa, terase por desestimado e poderá interpoñerse recurso contencioso- administrativo ante o Xulgado do Contencioso- Administrativo, no prazo de 6 meses a contar dende o día seguinte a aquel no que tería que resolverse o recurso de reposición, na forma e cos requisitos esixidos na Lei 29/1998, de 13 de xullo, reguladora da Xurisdición Contencioso- Administrativa. Para o caso de desestimarse o recurso de reposición, o prazo para interpoñer o recurso contencioso- administrativo será de 2 meses. Tamén se pode interpor directamente o recurso contencioso- administrativo ante o órgano da Xurisdición Contencioso- Administrativa, no prazo de 2 meses a contar desde o día seguinte ao da publicación. Todo iso sen prexuízo da interposición de calquera outro recurso que o interesado estime pertinente. Porto do Son, 21 de setembro de 2018. O Alcalde- Presidente, Asdo. José Luis Oujo Pouso.